

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/25-01/

URBROJ: 2186-11-25-1

Vinica, 2025. godine

Na temelju članka 30. Statuta Općine Vinica („Službeni vjesnik Varaždinske županije“ 30/20, 09/21.), Općinsko vijeće Općine Vinica donijelo je

**ODLUKU**

**o pravu na sufinanciranje troškova smještaja u domovima za starije i nemoćne osobe**

**Članak 1.**

Ovom Odlukom uređuju se uvjeti, način i postupak ostvarivanja prava na sufinanciranje troškova smještaja u domovima za starije i nemoćne osobe i ostalim ustanovama koje se bave istom djelatnošću za korisnike s prebivalištem na području Općine Vinica.

**Članak 2.**

 Pravo na sufinanciranje troškova smještaja mogu ostvariti osobe koje ispunjavaju sljedeće uvjete:

1. da imaju prebivalište na području Općine Vinica najmanje 5 godine prije podnošenja zahtjeva
2. da nisu korisnici drugih subvencija za istu namjenu
3. da imaju više od 65 godina ili osobe s invaliditetom uz medicinsku dokumentaciju i potvrdu da nisu sposobni za samostalni život

**Članak 3.**

Visina sufinanciranja troškova smještaja utvrđuje se u mjesečnom iznosu od 50,00 € po korisniku, a sredstva se osiguravaju u proračunu Općine Vinica.

**Članak 4.**

 Zahtjev za ostvarivanje prava na sufinanciranje podnosi se Jedinstvenom upravom odjelu Općine Vinica, uz priloženu potrebnu dokumentaciju.

 Potrebna dokumentacija:

1. Osobna iskaznica
2. Dokument kojim se potvrđuje prebivalište duže od 5 godina na području Općine Vinica
3. Medicinska dokumentacija i potvrda da nisu sposobni za samostalni život (za osobe s invaliditetom mlađe od 65 godina)
4. Ugovor s domom za starije i nemoćne

**Članak 5.**

Provedba ove Odluke povjerava se Jedinstvenom upravnom odjelu Općine Vinica, a sufinanciranje se odobrava po urednom Zahtjevu, uz uvjet ispunjenja svih uvjeta iz čl. 2. ove Odluke.

**Članak 6.**

 Općina Vinica isplaćuje odobrena sredstva izravno ustanovi u kojoj je korisnik smješten, temeljem dostavljene mjesečne fakture.

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“, a primjenjivati će se od 01. siječnja 2026. godine.

  PREDSJEDNICA

 Općinskog vijeća Općine Vinica

 Melani Gavrić